Mansa Muso

Mansa Muso () - Mali davlatining eng taniqli Mansasi (oliy hukmdor) (1307-1332). U Mali davlatining asoschisi Sundiata Keytning jiyanidir. Uning davrida saltanat o’z qudratining cho’qqisiga erishgan. Mali davlati hududiga u davrda hozirgi Mali, Gvineya, Senegal, Mavritaniya, Niger kirgan. 
Muso haqida bir necha arab tarixchilari ma’lumot qoldirganlar. 1324-yilda Muso 80 mingga yaqin kishi bilan hajga otlangan. Yo’lida uchragan muhtojlarga katta miqdorda xayriya qilgan, shahar-u qishloqlarni obod qildirgan. 1325-yili haj safaridan qaytadi.

O’sha davrdagi arab sayyohi Ibn Battuta bergan ma’lumotga ko’ra Muso davrida Shimoliy Afrika davlatlari bilan savdo nihoyatda rivojlangan. Savdoda asosan tuz va oltin rol o’ynagan.

Muso o’qish va yozishni bilmagan. Har juma kuni borgan shahrida masjid qurdirgan. U boshqa din vakillariga ham yaxshi munosabatda bo’lgan.

Muso dunyo tarixidagi eng boy insonlar ro’yxatida 1-o’rinda turadi. 2012-yil 13-oktabrda Celebrity Net Worth bergan ma’lumotga ko’ra, Musoning boyligi bugungi hisob bo’yicha 400 milliard dollardan ortiqdir.

 Manbalar  

 Havolalar  
 Цивилизации долины Нигера: легенды и золото. Часть II — Мали.  
 Warner, Brian. «The 25 Richest People Who Ever Lived — Inflation Adjusted», The Guardian, 13-oktabr 2012-yil, URL: http://twitter.com/vlassover/status/258545293761576960/photo/1/large, Archived at  on October 17th, 2012.

Turkum:Tarixiy shaxslar
Turkum:Islom tarixi